open-index/open-wikipedia-markdown huggingface dataset:
Juhana VI

**Juhana VI** (; 13. toukokuuta 1769 Lissabon, Portugali – 26. maaliskuuta 1826 Lissabon) oli Portugalin kuningas vuosina 1816–1826 ja sitä ennen sijaishallitsija vuosina 1792–1816. Hän oli vuosina 1807–1821 maanpaossa Brasiliassa, sillä Ranska miehitti Portugalin Napoleonin sotien aikana. 

## Suku ja nuoruus
Juhana VI:n koko nimi oli João Maria José Francisco Xavier de Paula Luís António Domingos Rafael. Hänen vanhempansa olivat kuningatar Maria I ja tämän kuningaspuoliso Pietari III, jotka olivat keskenään myös veljentytär ja setä. Juhanalla oli viisi sisarusta, ja hän oli vanhempiensa toiseksi vanhin poika. Hänestä tuli kruununprinssi vanhemman veljensä Joosefin (*José*) kuoltua isorokkoon vuonna 1788.

## Avioliitto ja lapset
Juhana VI nai vuonna 1785 Espanjan prinsessa Carlota Joaquinan (1775–1830), joka oli kuningas Kaarle IV:n ja kuningatar Maria Luisan vanhin tytär. Koska Carlota Joaquina oli vasta 10-vuotias, varsinainen avioelämä alkoi vasta vuonna 1790. Heille syntyi yhdeksän lasta:

* Maria Teresa (1793–1874), ensin Portugalin ja Espanjan prinssin Pedro Carlosin puoliso, sittemmin Espanjan prinssin Don Carlosin toinen puoliso
* Francisco António (1795–1801), kruununprinssi, kuoli kuusivuotiaana
* Maria Isabella (*Maria Isabel*, 1797–1818), Espanjan kuninkaan Ferdinand VII:n puoliso, Espanjan kuningatar
* Pedro I eli Pietari IV (1798–1834), Brasilian keisari 1822–1831, Portugalin kuningas 1826
* Maria Francisca (1800–1834), Espanjan prinssin Don Carlosin ensimmäinen puoliso
* Isabella Maria (1801–1876), Portugalin sijaishallitsija 1826–1828
* Mikael Anastaja (*Miguel*, 1802–1866), Portugalin kuningas 1828–1834
* Maria da Assunção (1805–1834)
* Ana de Jesus Maria (1806–1857), markiisin ja Loulén herttuan Nuno José Severo de Mendoça Rolim de Moura Barreton puoliso

## Sijaishallitsijana ja hallitsijana
Pietari III:n kuoltua ja Maria I:n ajauduttua vähitellen krooniseen masennukseen ja mielisairauteen Juhana alkoi hallita äitinsä nimissä helmikuussa 1792. Virallisesti hänet julistettiin Portugalin prinssihallitsijaksi vuonna 1799, kun Marian sairaus todettiin parantumattomaksi. Koko kuningasperhe pakeni Portugalin siirtomaahan Brasiliaan Napoleonin armeijoiden vallattua Portugalin marraskuussa 1807. Juhana VI tuli kuninkaaksi maanpaossa äitinsä kuoltua vuonna 1816.

Juhana palasi Portugaliin vuonna 1821 ja hallitsi myös Brasiliaa siihen saakka, kunnes sille myönnettiin itsenäisyys vuonna 1825. Juhanan kuoltua vuonna 1826 häntä seurasi hänen poikansa Pietari IV, joka oli myös itsenäistyneen Brasilian keisari nimellä Pedro I. 

## Yksityiselämä
Huhujen mukaan Juhana IV:llä oli avioliiton ulkopuolisia suhteita sekä miehiin että naisiin. Historioitsijat Tobias Monteiro ja Patrick Wilcken ovat esittäneet todisteita siitä, että hänellä oli homoseksuaalinen suhde, joskin lähinnä pakosta, sillä hänen avioliittonsa osoittautui pian epäonnistuneeksi. Juhana asui erillään vaimostaan ​​ja liittyi tämän seuraan vain edustustilaisuuksissa. Juhana väitetty kumppani oli kamariherra Francisco de Sousa Lobato, joka oli naimisissa kuningatar Carlota Joaquinan kamarineidon kanssa.

## Lähteet

## Aiheesta muualla
Codex Claromontanus

**Codex Claromontanus** on 500-luvulta peräisin oleva käsikirjoitus Paavalin kirjeistä. Se on kirjoitettu Codex Bezaen tavoin kreikaksi ja latinaksi vastakkaisille sivuille majuskelikirjoituksella pergamentille (*vellum*).

Käsikirjoituksen nimesi Theodore Beza, koska hän hankki sen Clermont-en-Beauvaisisisita, Oisesta, Picardiesta Pariisin pohjoispuolelta. Käsikirjoitusta säilytetään Pariisissa Ranskan kansalliskirjastossa.

## Lähteet

## Aiheesta muualla

*Michael D. Marlowe, Bible Research: Codex Claromontanus 
*Michael D. Marlowe, Bible Research: Codex Claromontanus: katalogi 
*List of New testament codices:  Codex Claromontanus
Jorge Núñez

**Jorge Martín Núñez** (s. 22. tammikuuta 1978 Asunción, Paraguay) on paraguaylainen jalkapalloilija. Puolustajana pelannut Núñez edusti kotimaansa seurojen lisäksi useita argentiinalaisia seuroja.

Núñez aloitti uransa kotimaansa Club Guaraníssa ja Cerro Porteñossa, joiden jälkeen hän pelasi Argentiinassa Club Atlético Banfieldissa, Arsenal de Sarandíssa, Racing Club de Avellanedassa ja Estudiantesissa.

Núñezin ensimmäinen maaottelu oli 2. huhtikuuta 2003 Hondurasia vastaan. Vuoden 2006 MM-kisoissa hän pelasi kaikissa Paraguayn kolmessa ottelussa. Núñez on pelannut 23 maaottelua ja tehnyt niissä yhden maalin vuosina 2003–2011.

## Lähteet
Oeste

**Oeste** on Região Centron alueen ala-alue Portugalissa. Sen pinta-ala on 2&nbsp;214,8 km² ja väkiluku noin 362&nbsp;540 (2011). Alueen nimi tarkoittaa länttä. Oesten alueen suurimmat kaupungit ovat Caldas da Rainha, Torres Vedras ja Peniche.

## Kunnat
* Alcobaça
* Alenquer
* Arruda dos Vinhos
* Bombarral
* Cadaval
* Caldas da Rainha
* Lourinhã
* Nazaré
* Óbidos
* Peniche
* Sobral de Monte Agraço
* Torres Vedras

## Lähteet
Hanna Korvela

**Hanna Korvela** (s. 1968) on suomalainen Kuopiossa asuva tekstiilitaiteilija. Hänen vuonna 1994 perustamansa Hanna Korvela Design Oy suunnittelee, valmistaa ja markkinoi designtuotteita, joista tunnetuimpia ovat paperinarusta ja puuvillatrikoosta valmistetut Duetto-matot ja liturgiset tekstiilit. Yrityksen tuotteita viedään yli 15 maahan. Korvela mainitaan Maj Karman Kauniit Kuvat -yhtyeen kappaleessa "Katutyttöjen laulu". 
__notoc__
## Huomionosoituksia
* Läänin taidetoimikunnan apuraha 1996
* Der Rote Punkt -designpalkinto 1997
* Design Innovation 1997 Competition, The Highest Design Quality, Design Zentrum, Essen
* International Design Yearbook 1998
* Vuoden Nuori Yrittäjä 2000
* Pohjois-Savon taidetoimikunnan puolivuotinen työskentelyapuraha 2001
* Vuoden Yrittäjänainen 2006
* reddot-designpalkinto 2012

## Lähteet
* http://iis.kuopio.fi/kuopiolainen/helmi02/korvelantiimi.htm 
* http://www.yrittajanaiset.fi/index.php?k=5184

### Viitteet

## Aiheesta muualla
* Hanna Korvela Design
Codex Washingtonianus

**Codex Washingtonianus** (*Washington Manuscript of the Gospels*) on Uuden testamentin käsikirjoitus, joka sisältää neljä kanonista evankeliumia. Se on kirjoitettu pergamentille 300- tai 400-luvulla. Käsikirjoitus on mitä ilmeisimmin kopioitu useasta erilaisesta käsikirjoituksesta ja sen on kirjoittanut kaksi kirjuria. Käsikirjoituksen sijaintipaikka on  Freer Gallery of Art Washingtonissa.

Koodeksi koostuu 187 sivusta, joiden koko on 20.5-21 cm kertaa 13-14.5 cm, ja siinä on maalatut puiset kannet. Alkuperäiset kirjurit ovat tehneet käsikirjoitukseen useita korjauksia, ja joitakin korjauksia on tehty vielä 400- ja 500-lukujen välillä. Koodeksin osti Charles Lang Freer matkalla Egyptiin vuonna 1906 .

## Lähteet

## Aiheesta muualla

* Henry A. Sanders, ''The New Testament Manuscripts in the Freer Collection'', The Macmillan Company, New York – London 1918. 
* Skannattuja kuvia koodeksista
Da Weasel

**Da Weasel** on vuonna 1993 Almadassa perustettu portugalilainen hip hop -yhtye. Sen keulahahmoina toimivat MC:t Pacman ja Virgul.

Da Weasel sai vuonna 2004 MTV Europe Music Awardsin palkinnon "parhaana portugalilaisena yhtyeenä".

## Diskografia
* 1993: *More Than 30 Motherf*****s*
* 1994: *Dou-lhe Com A Alma*
* 1997: *3º Capítulo*
* 1999: *Iniciação A Uma Vida Banal - O Manual*
* 2001: *Podes Fugir Mas Não Te Podes Esconder*
* 2004: *Re-Definições*
* 2005: *Ao Vivo Coliseus* (livelevy)
* 2006: *Amor, Escarnio e Maldizer*

## Aiheesta muualla
* Viralliset sivut
Codex Tchacos

**Codex Tchacos** on muinainen koptilainen papyruskäsikirjoitus, koodeksikirja, joka on kirjoitettu noin vuonna 300. Se sisältää seuraavat kristilliset gnostilaiset kirjoitukset:

* *[[Juudaksen evankeliumi]]*
* *[[Ensimmäinen Jaakobin ilmestys]]*
* *[[Pietarin kirje Filippukselle]]*
* *[[Allogenes|Allogeneen]]* katkelma

Koodeksi on merkittävä siksi, että se sisältää ainoan tunnetun kappaleen *Juudaksen evankeliumista*, jonka alkukirkko hylkäsi harhaoppisena ja joka oli kadoksissa 1700 vuotta ennen sen löytymistä uudelleen.

Koodeksi löytyi El Minyasta Egyptistä 1970-luvulla, mutta sen tutkiminen ja käännöstyö alkoivat vasta vuonna 2001, kun sen omistaja Frieda Nussberger-Tchacos, joka hankki sen syyskuussa 2000, huolestui sen rappeutuvasta kunnosta ja siirsi sen baselilaiselle Maecenas-säätiölle. Koodeksi on nimetty Dimaratos Tchacoksen, koodeksin myyjän isän mukaan. Koodeksin ja erityisesti *Juudaksen evankeliumin* tutkimusta johti National Geographic Society, ja tutkimustulokset julkistettiin huhtikuussa 2006.

## Aiheesta muualla

*National Geographic: Codex Tchacos, Frequently Asked Questions
Aleksanteri Nevskin katedraali (Tallinna)

**Aleksanteri Nevskin katedraali** () on Viron pääkaupungissa Tallinnan Toompealla sijaitseva, vuonna 1900 valmistunut ortodoksikatedraali. Katedraalin rakennutti Vironmaan kuvernööri Sergei Šahovskoi ja sen suunnitteli arkkitehti Mihhail Preobraženski. Katedraalin rakennuttaminen liittyi Baltian venäläistämispolitiikkaan ja se onkin nähty joskus sorron symbolina.

## Historia

Aleksanteri Nevskin katedraalin rakennuttaminen liittyi 1800-luvun lopun venäläistämispolitiikkaan. Aleksanteri III:n valtakauden luterilaisuuden vastaiseen politiikkaan vaikutti etenkin pyhän synodin yliprokuraattori Konstantin Pobedonostsev, jonka mielestä vain ortodoksit olivat todellisuudessa uskollisia valtiovallalle ja luterilainen kirkko muodosti näin hidasteen Baltian sulauttamisessa muuhun valtakuntaan. Vironmaan kuvernööri Sergei Šahovskoi oli erityisen aktiivinen venäläistämisen kannattaja ja myös hän piti uskonnon roolia oleellisena venäläistämisprosessin kannalta. Tallinnassa häntä huolestutti myös se, että kaupungin siluetti poikkesi venäläiskaupungeista. Venäläiskaupungit tunnisti hänen mukaansa erityisesti kirkkojen ja luostarien kupoleista, jollaiset puuttuivat Tallinnan kaupunkikuvasta. Aleksanteri Nevskin katedraalin rakennustyöt muodostuivatkin Šahovskoin lempihankkeeksi. Katedraalin suunnitteli arkkitehti Mihhail Preobraženski (1854–1930) ja sen rakennustyöt alkoivat vuonna 1894 ja ne valmistuivat vasta Šahovskoin kuoleman jälkeen. Vuonna 1900 valmistunut katedraali sai nimensä vuonna 1242 Saksalaisesta ritarikunnasta Peipsijärven taistelussa voiton ottaneesta Aleksanteri Nevskistä.

Toompealle rakennettu katedraali hallitsi sittemmin kaupunkikuvaa hieman Helsinkiin vuonna 1860 valmistuneen Uspenskin katedraalin tapaan. Katedraalista muodostui paikallisten silmissä sorron symboli ja tähän liittyen se päätettiin purkaa vuonna 1924. Purkutöitä ei kuitenkaan koskaan toteutettu rahan puutteen takia. Neuvostoaikana katedraali oli puolestaan käyttämätön valtion uskonnon vastaisen politiikan takia ja Neuvostoliiton hajottua katedraalia on kunnostettu useaan otteeseen.

## Rakennus
Katedraalin tapuleissa on 13 kirkonkelloa, joista painavin on painoltaan 15 tonnia. Katedraalin sisätilat on koristeltu ikoneilla ja mosaiikeilla. Sen tilat on suunniteltu 1&nbsp;500:lle kävijälle.

## Lähteet

## Aiheesta muualla
Alentejo Litoral

**Alentejo Litoral** on osa Alentejon aluetta Portugalissa. Sen pinta-ala on 5&nbsp;261 km² ja väkiluku noin 97&nbsp;925 (2011).

Alentejo Litoral rajoittuu Setúbalin niemimaahan, Alentejo Centraliin, Baixo Alentejoon, Algarveen ja lännessä Atlantin valtamereen.

## Kunnat
* Alcácer do Sal
* Grândola
* Odemira
* Santiago do Cacém
* Sines

## Lähteet
Tâmegan alue

**Tâmega** on Região Norten alueen ala-alue Portugalissa. Se on nimetty Tâmega-joen mukaan. 

Tâmegan alueen pinta-ala on 26&nbsp;629 km² ja väkiluku noin 550&nbsp;516 (2011).

## Kunnat
* Amarante
* Baião
* Castelo de Paiva
* Cinfães
* Felgueiras
* Lousada
* Marco de Canaveses
* Mondim de Basto
* Paços de Ferreira
* Paredes
* Penafiel
* Resende
* Ribeira de Pena

## Lähteet
Alto Alentejo

**Alto Alentejo** on osa Alentejon aluetta Portugalissa. Sen pinta-ala on 6&nbsp;230 km² ja väkiluku noin 118&nbsp;410 (2011).

Alto Alentejo sijaitsee kokonaan sisämaassa ja sillä on yhteistä rajaa Espanjan kanssa. 

## Kunnat
* Alter do Chão
* Arronches
* Avis
* Borba
* Campo Maior
* Castelo de Vide
* Crato
* Elvas
* Fronteira
* Gavião
* Marvão
* Monforte
* Mora
* Nisa
* Ponte de Sor
* Portalegre

## Lähteet
Setúbalin niemimaa

**Setúbalin niemimaa** () on Lissabonin alueen ala-alue Portugalissa. Sen pinta-ala on 1&nbsp;421 km² ja väkiluku noin 779&nbsp;399 (2011). 

Setúbalin niemimaan suurin kaupunki on Setúbal, jonka mukaan alue on nimetty. 

## Kunnat
* Alcochete
* Almada
* Barreiro
* Moita
* Montijo
* Palmela
* Seixal
* Sesimbra
* Setúbal

## Lähteet
Satellaview

**Satellaview** on Nintendon Super Famicomille (SNES) vain Japanissa julkaistu satelliittimodeemi-lisäosa, jolla pystyi lataamaan pelejä satelliittiyhteyden kautta. Laitteen nimen arvellaan tulevan sanoista ”satellite” ja ”view”, tosin laitteen koko nimeä käytetään harvoin; yleisin nimi on **BS-X**, jossa BS tulee sanoista Broadcast Satellaview ja X tuntemattomasta tai nimettömästä. BS-X:n julkaisi ja kehitti Nintendo, ja toiminnasta vastasi St. GIGA. 

BS-X:lle julkaistut pelit voi jaotella seuraaviin kategorioihin: 
*Uudelleenjulkaisut
*Erikoisjulkaisut, kuten uusia osia jo olemassa oleviin pelisarjoihin.
*Remake-versioita Famicom-peleistä.
*Muokattuja Super Famicom -pelejä.
*Originaalit pelit

Huhuista huolimatta Satellaview ei ollut tappiollinen. 

Satellaview oli toiminnassa 23. huhtikuuta 1995 – 30. kesäkuuta 2000. Uusia pelejä ilmestyi vuoteen 1999 asti. Ensimmäisen oli *[[BS Zelda]]*, remake-versio Famicomin pelistä *Zelda no Densetsu* (*[[The Legend of Zelda]]*).

## Katso myös
* PlayCable (Intellivision)
* Sega Channel (Sega Mega Drive)

## Lähteet

## Aiheesta muualla
*BS-X -yleistietoa 
*Virallinen Satellaview AV selector
Alentejo Central

**Alentejo Central** on osa Alentejon aluetta Portugalissa. Siellä sijaitsee Évoran piiri ja Portalegren piiriin kuuluva Souselin kunta. Suurimmat kaupungit ovat Évora ja Montemor-o-Novo.

Alentejo Centralin pinta-ala on 7&nbsp;227 km² ja väkiluku noin 166&nbsp;822 (2011).

## Kunnat
* Alandroal
* Arraiolos
* Borba
* Estremoz
* Évora
* Montemor-o-Novo
* Mourão
* Portel
* Redondo
* Reguengos de Monsaraz
* Sousel
* Vendas Novas
* Viana do Alentejo
* Vila Viçosa

## Lähteet
Andrea Bargnani

**Andrea Bargnani** (s. 26. lokakuuta 1985 Rooma) on italialainen ammattilaisuransa lopettanut koripalloilija ja pelipaikaltaan iso laitahyökkääjä.

Kaudet 2003–2006 Bargnanin pelasi italialaisessa Benetton Trevisossa. Toronto Raptors varasi Bargnanin ensimmäisenä , tehden hänestä ensimmäisen eurooppalaisen pelaajan, joka varattiin NBA:han varaustilaisuuden ensimmäisenä pelaajana.

Bargnani pelasi Raptorsissa seitsemän kautta. Hänen pistekeskiarvonsa näiden vuosien ajalta on 15,2, levypallokeskiarvonsa 4,8 ja syöttökeskiarvonsa 1,3. Heinäkuussa 2013 hän siirtyi New York Knicksiin pelaajakaupassa, jossa Raptors sai vaihdossa muun muassa Steve Novakin ja kolme varausvuoroa.

Kaudella 2014–2015 Bargnanilla oli jalkavaivoja, ja hän pelasi vain 29 ottelussa. Heinäkuussa 2015 Bargnani siirtyi arvioiden mukaan yhden vuoden ja 1,4 miljoonan dollarin minimisopimuksella Brooklyn Netsiin, jossa hän voi halutessaan jatkaa vielä toisen vuoden. Hän siirtyi kuitenkin vuonna 2016 Laboral Kutxa Baskoniaan.

## Lähteet

## Aiheesta muualla
* Virallinen kotisivu  
* NBA:n pelaajaprofiili 
* Lega Basketin pelaajaprofiili
Lella Lombardi

**Maria Grazia "Lella" Lombardi** (26. maaliskuuta 1941 Frugarolo, Italia – 3. maaliskuuta 1992 Milano, Italia) oli italialainen kilpa-autoilija ja Formula 1 -kuljettaja.

Lella Lombardi on edelleen ainoa naispuolinen kuljettaja, joka on yltänyt pisteille Formula 1 -sarjan MM-osakilpailussa. 

Lombardi sijoittui kuudenneksi vuoden  Espanjan GP:ssä. Koska 75 kierroksen mittaiseksi aiottu kilpailu keskeytettiin onnettomuuden takia jo 29 kierroksen jälkeen, kaikki pisteet puolitettiin, ja Lombardikin sai kuudennesta tilastaan vain puoli pistettä.

Lombardi kilpaili Formula-ykkösissä vuosina –, ja osallistui kaikkiaan 12 osakilpailuun Brabham-, March- ja Williams-talleissa. Viisi kisaa päättyi keskeytykseen; kahdesti hän karsiutui kilpailusta. Pistesija irtosi Marchilla. Lombardin toiseksi paras sijoitus oli seitsemäs, mutta siitä ei vielä tuolloin annettu pisteitä.

Lombardi menestyi kohtalaisesti Formula Monza- ja Formula 3 -luokissa 1970-luvun alkuvuosina. Kaudella 1973 hän voitti Italian Ford Mexico -mestaruuden. Hän tuli F1-kuvioihin vuoden 1974 Brands Hatchsin osakilpailussa, mutta karsiutui aika-ajossa (karsiutuneiden joukossa oli myös Suomen Leo Kinnunen). F1-uransa jälkeen Lombardi kilpaili eri urheiluautoluokissa kuten amerikkalaisessa Nascar-sarjassa aina 1980-luvulle saakka, kunnes sairastui syöpään. Hän kuoli hieman ennen 51-vuotispäiväänsä vuonna 1992. 

## Muuta
Ennen kilpa-ajajan uraansa Lombardi ajoi perheensä teurastamon kuljetusautoa. Seksuaaliselta suuntaukseltaan hän oli lesbiaani.

## Lähteet

## Aiheesta muualla
* Grandprix.com / Lombardi
Stam1na (albumi)

**Stam1na** on lemiläisen metalliyhtye Stam1nan 2. maaliskuuta 2005 julkaistu debyyttialbumi.

Albumin kappalemateriaali koostuu pääosin uudelleen soitetuista versioista Stam1nan aiempien demojen ja omakustanteiden kappaleista, mutta levyltä löytyy myös kokonaan uusia kappaleita, joita ovat "Ristiriita", "Kaikki kääntyy vielä parhain päin", "Tuomittu, syyllinen" sekä yhtyeen esikoissinglenäkin julkaistu "Kadonneet kolme sanaa".

Albumi nousi julkaisuviikollaan Suomen albumilistan sijalle 13. Levyn sanoitukset ovat laulaja-kitaristi Antti Hyyrysen käsialaa, ja sävellyksistä vastaavat yhdessä Hyyrynen ja kitaristi Pekka Olkkonen. Kappaleet on sovittanut Stam1na.

## Kappaleet
Kaikki sanoitukset Antti Hyyrynen. Sovitukset Stam1na, ellei toisin mainita.

# 
# 
# 
# 
# 
# 
# 
# 
# 
# 
# 

## Singlet

### ''Kadonneet kolme sanaa''
# 
# 
# Erilaisen rakkauden todistaja (demo '03) -musiikkivideo

Julkaistiin 26. tammikuuta 2005.

### ''Paha arkkitehti''
# 
# 
# Ristiriita (live) -musiikkivideo

Julkaistiin 14. syyskuuta 2005.

## Kokoonpano
* Antti Hyyrynen – laulu, kuorohuudot, kitara ja basso
* Pekka Olkkonen – soolokitara, kuorohuudot
* Teppo Velin – rummut, kuorohuudot

### Vierailijat
* Miitri Aaltonen – taustalaulu kappaleissa "Peto rakasti sinua" ja "Koirapoika"
* Kaisu Kärri – laulu kappaleessa "Sananen lihasta"

## Arvostelut
* Soundi: 
* Desibeli.net: 
* Imperiumi.net: 

## Aiheesta muualla
* Stam1nan virallinen sivusto
* ''Stam1na''-e-kortti
* 
* 
* 

## Lähteet
Pinhal Interior Norte

**Pinhal Interior Norte** on Região Centron ala-alue Portugalissa. Sen kaikki kunnat kuuluvat Coimbran ja Leirian piireihin. Alue sijaitsee kokonaisuudessaan sisämaassa ja rajoittuu Dão-Lafõesiin, Serra da Estrelaan, Cova da Beiraan, Pinhal Interior Suliin, Médio Tejoon, Pinhal Litoraliin ja Baixo Mondegoon. 

Pinhal Interior Norten pinta-ala on 2&nbsp;617 km² ja väkiluku noin 131&nbsp;468 (2011).

## Kunnat
* Alvaiázere
* Ansião
* Arganil
* Castanheira de Pêra
* Figueiró dos Vinhos
* Góis
* Lousã
* Miranda do Corvo
* Oliveira do Hospital
* Pampilhosa da Serra
* Pedrógão Grande
* Penela
* Tábua
* Vila Nova de Poiares

## Lähteet
Ladytron

**Ladytron** on Liverpoolissa, Englannissa vuonna 1999 perustettu elektropopyhtye. Yhtyeeseen kuuluvat Helen Marnie (laulu, syntetisaattorit), Mira Aroyo (laulu, syntetisaattorit), Daniel Hunt (syntetisaattorit, kitara, laulu) ja vuoteen 2023 saakka Reuben Wu (syntetisaattorit.) 

Yhtyeen soundissa yhdistyvät muun muassa elektropop, new wave sekä shoegazing. Yhtye itse kuvaa tyyliään "elektroniseksi popiksi." Jotkut yhtyeen kappaleista, joissa Aroyo laulaa, sisältävät sanoituksia tämän äidinkielellä, bulgariaksi.

Yhtyeen nimi on otettu Roxy Musicin kappaleesta *Ladytron*. Entisen Roxy Musicin jäsenen Brian Enon mukaan Ladytron on "parasta englantilaista pop-musiikkia."

## Historia
Ladytron sai alkunsa vuonna 1999, kun liverpoolilaiset ystävykset Daniel Hunt ja Reuben Wu tapasivat Helen Marnien ja Mira Aroyon. Marnie oli kotoisin Glasgow'sta ja Aroyo Sofiasta. Yhtyeen ensimmäisellä singlellä *He Took Her to a Movie* laulajana toimi vielä Lisa Eriksson, mutta tämän jälkeen Ladytron muotoutui nykyiseen kokoonpanoonsa. Debyyttialbumin *[[604 (levy)|604]]* singleistä *Playgirl* toi yhtyeelle paljon huomiota.

Toinen levy *[[Light & Magic]]* ilmestyi 2002 ja singlet *Seventeen*, *Evil* sekä *Blue Jeans* nousivat pieniksi hiteiksi, varsinkin elektropiireissä. Pitkän kiertueen jälkeen alkoi materiaalin työstäminen kolmannelle albumille. 2005 ilmestynyt albumi sai nimekseen *[[Witching Hour (albumi)|Witching Hour]]*, jolla yhtyeen tyyli muuttui astetta raskaampaan ja synkempään suuntaan edellisten albumien kevyestä elektropopista. Singlet *Sugar* ja *[[Destroy Everything You Touch]]* nousivat yhtyeen tunnetuimpien kappaleiden joukkoon. Neljäs studioalbumi *[[Velocifero]]* ilmestyi kesäkuussa 2008. Reuben Wu erosi yhtyeestä maaliskuussa 2023 keskittyäkseen uraansa valokuvaajana.

## Tyylilaji
Ladytronin musiikkia voi kuvailla elektroniseksi popmusiikiksi. Yhtye käyttää instrumentteinaan pääasiassa syntetisaattoreita ja on saanut paljon vaikutteita 80-luvun popmusiikista.

Helen Marnie on yhtyeen pääasiallinen laulaja, mutta myös Mira Aroyo laulaa monilla kappaleilla, joista osalla äidinkielellään bulgariaksi. 

## Ladytron Suomessa
Yhtye on esiintynyt Suomessa kuusi kertaa: Koneisto-festivaaleilla kesällä 2001 sekä huhtikuussa 2007 Nine Inch Nailsin lämmittelijänä Helsingin jäähallissa ja omalla klubikeikallaan Nosturissa. Neljännen vierailunsa yhtye teki Tavastia-klubille joulukuussa 2008.
Viidennen vierailun yhtye teki vuoden 2009 Ruisrockissa ja kuudennen Helsingissä The Circus-klubilla toukokuussa 2011.

## Nykyinen kokoonpano

* Helen Marnie
* Mira Aroyo
* Daniel Hunt

## Diskografia
* *[[604 (albumi)|604]]* (2000)
* *[[Light & Magic]]* (2002)
* *[[Softcore Jukebox]]* (2003; kokoelma)
* *[[Witching Hour (albumi)|Witching Hour]]* (2005)
* *[[Extended Play (Ladytronin EP)|Extended Play]]* (2006) (tupla-EP)
* *[[Velocifero]]* (2008)
* *[[Best of 00-10]]* (2011)
* *[[Gravity the Seducer]]* (2011)
* *[[Ladytron (albumi)|Ladytron]]* (2019)
* *[[Time's Arrow]]* (2023)

## Lähteet

## Aiheesta muualla

* Yhtyeen virallinen kotisivu
Pinhal Interior Sul

**Pinhal Interior Sul** on Região Centron ala-alue Portugalissa. Se jakautuu Castelo Brancon ja Santarémin piireihin.

Pinhal Interior Sulin pinta-ala on 1&nbsp;906 km² ja väkiluku 40&nbsp;705 (2011).

## Kunnat
* Mação
* Oleiros
* Proença-a-Nova
* Sertã
* Vila de Rei

## Lähteet
Kuroshio (1938)

**Kuroshio** () oli keisarillisen Japanin laivaston Kagerō-luokan hävittäjä toisessa maailmansodassa.

## Valmistus

Alus tilattiin Fujinagatalta, missä köli laskettiin 31. elokuuta 1937. Alus laskettiin vesille 25. lokakuuta 1938 ja otettiin palvelukseen 27. tammikuuta 1940.

## Palvelus
Tyynenmeren sodan alkaessa alus oli 2. hävittäjälaivueen 15. hävittäjäviirikössä.

Alus osallistui niin kutsuttiin Tokion pikajunaan, joka huolsi japanilaisia tukikohtia. Se lähti ''Kagerōn'', ''Oyashion'' ja *[[Michishio (1937)|Michishion]]* kanssa Vilasta kuljettamaan joukkoja Kolombangaraan. *Kuroshio*, *Oyashio* ja *Kagerō* osuivat 8. toukokuuta 1943 miinoihin Blackettinsalmessa Arundalinsaaren ja Kolombangaran välillä. *Kagerō* ja *Oyashio* vaurioituivat pahoin ja *Kuroshio* upposi. Yhdysvaltain laivaston ja merijalkaväen lentokoneet upottivat vaurioituneet alukset myöhemmin.

## Lähteet
*
*
*

### Viitteet

## Aiheesta muualla
* CombinedFleet.com: ''Kagerō''-luokan hävittäjät 
* CombinedFleet.com: ''Kuroshion'' historia
Friedrich Jeckeln

**Friedrich Jeckeln** (2. helmikuuta 1895 Hornberg – 3. helmikuuta 1946 Riika) oli SS-kenraali, joka palveli poliisi- ja SS-johtajana Neuvostoliitossa toisen maailmansodan aikana. Jeckeln johti yhtä suurimmista Einsatzgruppeista ja oli vastuussa satojen tuhansien juutalaisten murhaamisesta. 

Ensimmäisessä maailmansodassa Jeckeln palveli tykistöupseerina ja sai myös lentäjän koulutuksen. Hänet palkittiin toisen luokan rautaristillä ja mustalla haavoittumismerkillä. Palveluksensa jälkeen Jeckeln työskenteli insinöörinä, kunnes liittyi Saksan kansallissosialistiseen työväenpuolueeseen lokakuussa 1921. Toisen maailmansodan alussa hän palveli Waffen-SS:n Totenkopf-divisioonassa. Vuonna 1941 hänen uransa etulinjassa oli ohi, sillä Heinrich Himmler teki hänestä vallattujen itäisten alueiden eli Ostlandin poliisijohtajan Walter Stahleckerin jälkeen. Hänen päätehtävänään oli partisaanitoiminnan murskaaminen ja juutalaisväestön tuhoaminen. 

Helmikuussa 1945, ollessaan Waffen-SS-kenraali ja poliisijohtaja, Jeckeln nimitettiin SS-Freiwilligen-Gebirgs-Korpsin komentajaksi ja myös täydennysjoukkojen ja Eteläisen Länsi-Saksan korkeimmaksi poliisi- ja SS-komentajaksi. Sodan jälkeen hän jäi puna-armeijan vangiksi, ja asetettiin oikeuden eteen Riiassa Latviassa. Jeckelnin oikeudenkäynti alkoi 3. helmikuuta 1946, ja hänet teloitettiin samana päivänä.

## Aiheesta muualla
Tama Seisakusho

**Tama Seisakusho** on japanilainen rumpuvalmistaja, jonka kenties tunnetuin tuotemerkki on **Tama**. Tama Seisakusho on Hoshino Gakki MFG. Co -konsernin tytäryhtiö. Saman konsernin tuotteita ovat muun muassa Ibanez-kitarat.

## Historia

Tama Seisakusho perustettiin vuonna 1962, jolloin tuotanto keskittyi sähkökitaroiden ja vahvistimien valmistukseen. *Star*-merkkisten rumpujen valmistus alkoi vuonna 1965. Vuonna 1974 rumpujen osalta tuotemerkiksi tuli Tama. Vuonna 1978 Tama osti yhdessä Drum Workshopin kanssa konkurssiin ajautuneen Camco Drum Companyn. Sopimuksen mukaan Tama sai kaupassa itselleen Camcon tuotemerkin, designin, suunnitelmat ja patenttioikeudet. Camco valmisti 1970-luvun lopulla rumpupedaaleja, jotka Tama sai kaupassa itselleen. Tämä merkitsi Tamalle läpilyöntiä rumpumarkkinoilla, sillä Taman rummuissa yhdistyivät nyt edulliset rummut ja korkealaatuiset rumputarvikkeet. Vuonna 1984 valmistuivat ensimmäiset Tama-merkkiset sähkörummut.

## Rumpaleita
Taman rummuilla soittavat muun muassa:
*Charlie Benante (Anthrax)
*Gustav Schäfer (Tokio Hotel)
*Frank Beard (ZZ Top)
*John Dolmayan (System of a Down)
*Dave Grohl (Nirvana)
*Jukka Nevalainen (Nightwish)
*Taylor Hawkins (Foo Fighters)
*Dave Lombardo (Slayer)
*Mike Portnoy (Adrenaline Mob, ex-Dream Theater, ex-Avenged Sevenfold)
*Christoph Schneider (Rammstein)
*David Silveria (Korn)
*Scott Travis (Judas Priest)
*Lars Ulrich (Metallica)
*Bill Ward (Black Sabbath)
*John Tempesta (White Zombie)
*Simon Phillips (Toto)
*Stewart Copeland (The Police)
*Dominic Howard (Muse)
*Jason Bittner (Shadows Fall)
*Uli Kusch (Helloween)
*Kaasu Karppinen (HIM)
*Ron Welty (The Offspring)
*Ryan Vikedal (Nickelback)
*Raymond Herrera (Fear Factory)
*Janne Hyrkäs (Mokoma)
*Teppo Velin (Stam1na)
*Jari Salminen (Poets of the Fall)
*Simo Kairistola (Viikate)
*Ed Graham (The Darkness)
*Keith Harris (The Black Eyed Peas)
*John Quinn (Snow Patrol)
*Shauney Baby
*Alan Evans (Soulfly)
*Brann Dailor (Mastodon)
*Daniel Svensson (In Flames)
*Matt Byrne (Hatebreed)
*Rocky Gray (Evanescence)
*Dave Mackintosh (DragonForce)
*Franco Sesa (Celtic Frost)
*Nico Mäkelä (The Shredding)
*Nick Oshiro (Static-X)

## Aiheesta muualla

*Taman kotisivut
KSVCD

**KSVCD** () on muokattu MPEG-1 ja MPEG-2 standardien GOP-rakenteesta ja kvantisointimatriisista. Sen avulla on mahdollista luoda yli 120 minuuttia lähes DVD-laatuista kuvamateriaalia (lähdemateriaalista riippuen) yhdelle CD-R/RW -aihiolle.

## Katso myös

*KVCD
Beira Interior Norte

**Beira Interior Norte** on Portugalin Região Centroon kuuluva ala-alue. Se rajoittuu Douroon, Beira Interior Suliin, Cova da Beiraan, Serra da Estrelaan, Dão-Lafõesiin ja idässä Espanjaan.

Beira Interior Norten pinta-ala on 4&nbsp;251 km² ja väkiluku noin 104&nbsp;417 (2011).

## Kunnat
* Almeida
* Celorico da Beira
* Figueira de Castelo Rodrigo
* Guarda
* Manteigas
* Meda
* Pinhel
* Sabugal
* Trancoso

## Lähteet
Metroid Prime Pinball

**Metroid Prime Pinball** on vuonna 2005 julkaistu *[[Metroid]]*-teemainen flipperipeli Nintendo DS:lle. *Metroid Prime Pinball* hyödyntää *[[Metroid Prime]]n* graafista tyyliä ja tarinallisia elementtejä, ja pelin laudat pohjautuvat *Primen* kenttiin. Pelin on kehittänyt brittiläinen pelitalo Fuse Games. 

## Pelaaminen

Peli on radoiltaan pääosin kuin mikä tahansa flipperi. Normaalista flipperistä poiketen esimerkiksi pelaaja voi ampua, radalla voi vaellella vihollisia ja pallo voi hyppiä seiniä pitkin. Pelin tavoitteena on saada 12 Chozojen artefaktia neljältä eri pöydältä, ja saavuttaa pääsy artefaktitemppeliin tuhoamaan loppuvastus Metroid Prime. Pelin pallo on *Metroid*-pelien sankari Samus Aran.

## Aiheesta muualla
* ''Metroid Prime Pinball'' Nintendo Suomen kotisivuilla
* ''Metroid Prime Pinball'' Nintendo.com-sivustolla
Serra da Estrelan alue

**Serra da Estrela** on samannimisen vuoristoalueen mukaan nimetty Região Centron ala-alue Portugalissa. Se rajoittuu Dão-Lafõesiin, Beira Interior Norteen, Cova da Beiraan ja Pinhal Interior Norteen. 

Serra da Estrelan alueen pinta-ala on 872 km² ja väkiluku noin 43&nbsp;737 (2011).

## Kunnat
* Fornos de Algodres
* Gouveia
* Seia

## Lähteet
Alghazanth

**Alghazanth** oli suomalainen black metalia soittava yhtye, joka perustettiin Jyväskylässä vuonna 1995. Alghazanth on ilmoittanut lopettavansa kahdeksannen studioalbuminsa *[[Eight Coffin Nails]]* jälkeen, joka julkaistiin 31. maaliskuuta 2018.

## Musiikki
Alghazanthin black metal yhdistelee tyylin melodisempaa ja primitiivisempää puolta. "Sirkkelikitaroiden" vastapainoksi koskettimilla on sijansa yhtyeen musiikissa. Sanoittaja-rumpali Gorath Moonthorn on sanonut Alghazanthin uskovan pelkän "runnomisen" sijaan tunnelmoinnin ja jylhyyden voimaan.

Rumpali Gorath Moonthorn vastaa yhtyeen sanoituksista, jotka käsittelevät black metallille ominaisesti ihmisen pimeitä puolia, satanismia sekä yleistä okkultismia. Moonthorn on tehnyt sanoituksia myös muille yhtyeille, kuten Sotajumalalle ja Obscurantille.

## Jäsenet
Yhtyeen kokoonpanossa tapahtui merkittävä muutos levyjen The Polarity Axiom ja Wreath of Thevetat välillä, kun kolme bändin silloisesta kuudesta jäsenestä erosi yhtyeestä. Lähteneiden jäsenten tilalle bändiin liittyivät kosketinsoittaja Ekholm ja laulaja-basisti Goat Tormentor.

**Nykyinen kokoonpano**
* Thasmorg – laulu, basso
* Mordant – kitara
* Vexd – kitara
* Gorath Moonthorn – rummut

## Diskografia
;Studioalbumit
* 
* 
* 
* 
* 
* 
* 
* 

**EP:t**
* 

;Split-albumit
* 

;Demot
* 
* 
* 

## Lähteet

## Aiheesta muualla
* Yhtyeen kotisivut 
* http://www.alzheimer.co.uk/band/register/alghazanth.htm
*
O RLY?

**O RLY?**, lyhennys ilmaisusta ”Oh, really?” (vap. suom. ”Ihanko tosi?”), on suosittu Internetin ilmiö eli meemi.
Fraasi ”O RLY?” tuli alkujaan suosituksi internetfoorumeilla vuoden 2003 puolivälissä.

## Alkuperä
Alkuperäiskappale O RLY?:n pöllökuvasta perustuu valokuvaaja John Whiten ottamaan valokuvaan, jonka kuvaaja lähetti alt.binaries.pictures.animals-uutisryhmään. Pöllökuva levisi nopeasti muille web-sivuille, kuten Farkille ja YTMND:lle, mistä seurasi lisää pöllöaiheisia kuvanmuokkauksia. 

## Muunnelmat
O RLY?:stä on tehty monia muunnelmia, esimerkiksi:
*O WILLY (mukana kuva Bel-Airin Prinssistä, pilankohteena Will Smith)
*BOB MRLY (kuvassa reggae-laulaja Bob Marley)
*Ranskalaiselta näyttävä pöllö, jolla on viikset ja baskeri. Yleensä kuvassa lukee ”O vraiment?” ( ’todella’).

### O RLY? -ASCII-piirrokset

O RLY?:stä tehtyjä ASCII-versioita.

### O RLY? -tietokonemato
10. toukokuuta 2006 tietoturvayhtiö Sophos löysi Hoots.A-tietokonemadon, joka lähettää ”O RLY?” -pöllön kuvia saastuneesta tietokoneesta verkkotulostimiin.

## Lähteet

## Aiheesta muualla
* Orlyowl.com (arkistoitu 12.5.2008)
Baixo Alentejo

**Baixo Alentejo** on osa Alentejon aluetta Portugalissa. Se rajoittuu Alentejo Centraliin, Alentejo Litoraliin, Algarveen ja idässä Espanjaan.

Baixo Alentejon pinta-ala on 8&nbsp;505 km² ja väkiluku noin 126&nbsp;692 (2011).

## Kunnat
* Aljustrel
* Almodôvar
* Alvito
* Barrancos
* Beja
* Castro Verde
* Cuba
* Ferreira do Alentejo
* Mértola
* Moura
* Ourique
* Serpa
* Vidigueira

## Lähteet
Kalmah

**Kalmah** on suomalainen melodista death metalia soittava yhtye, jolla on levytyssopimus Spinefarm Recordsin kanssa.

## Historia
Kalmahin perustivat Kokon veljekset ja Petri Sankala heidän edellisen yhtyeensä Ancestorin raunioille. Muutaman demon Ancestorissa tehtyään he päättivät koota yhtyeen uudelleen ja nimetä sen Kalmahiksi. 

Uudella kokoonpanolla Antti Kokko, Pekka Kokko, Petri Sankala, Pasi Hiltula ja Altti Veteläinen, Kalmah julkaisi demolevyn * Svieri Obraza* ja aloitti sitten esikoisalbuminsa tekemisen. *[[Swamplord]]* julkaistiin talvella 2000. Sen suosio yllätti yhtyeen, joka keräsi nopeasti mainetta ja haastatteluja. Kalmahin erikoinen "suometalli" kuitenkin yhdistettiin jostain syystä monesti Children of Bodom -yhtyeeseen. Myöhemmässä vaiheessa nämä "syytökset" katosivat pikkuhiljaa, lopulta kokonaan. 

Yhtyeen kokoonpano muuttui ennen seuraavaa albumia nimeltä *[[They Will Return]]*. Altti (bassokitara) ja Petri (rummut) vaihtuivat Timo Lehtiseen (Catamenia) ja Janne Kusminiin. Melodinen *They Will Return* keräsi 2002 jälleen suosiota. Kalmahin kolmas albumi Swampsong ilmestyi vuonna 2003. Neljäs albumi *[[The Black Waltz]]* ilmestyi 2006. Tällöin kosketinsoittajaksi oli vaihtunut Marco Sneck. Kalmahin vuonna 2008 julkaistu studioalbumi kantaa nimeä *[[For the Revolution]]*. Uusin albumi *[[12 Gauge]]* ilmestyi maaliskuussa 2010. Marco Sneckin ilmoitettiin eroavan yhtyeestä syyskuussa 2011.

Yhtyeen maskotiksi kehitetty *Suoherra* on saanut inspiraatiota Iron Maiden -yhtyeen Eddie-hahmosta.

Alkuvuodesta 2023 yhtye solmi levytyssopimuksen Ranka Kustannuksen kanssa.

## Jäsenet

* Antti Kokko – kitara
* Pekka Kokko – laulu, kitara
* Janne Kusmin – rummut
* Timo Lehtinen – basso
* Veli-Matti Kananen – koskettimet

## Diskografia
**Studioalbumit**
* 
* 
* 
* 
* 
* 
* 
* 
* 

;Demot
* 

## Lähteet

## Aiheesta muualla

* Kalmahin virallinen sivusto
* 
* 
*
*
Call Me

**Call Me** voi viitata seuraaviin:

* *[[Call Me (albumi)|Call Me]]*, yhdysvaltalaisen soul-laulaja Al Greenin albumi vuodelta 1973.
* ”Call Me”, Blondie-yhtyeen levyttämä kappale, elokuvan *[[American Gigolo]]* tunnuskappale.
* ”Call Me”, Deee-Liten kappale ja single.
* ”Call Me”, Feminnemin kappale ja single.
* ”Call Me”, Janina Frostellin kappale ja single.
* ”Call Me”, Go Westin kappale.
* ”Call Me”, Jamelian kappale ja single.
* ”Call Me”, Sweetin kappale ja single.
* ”Call Me”, Roni Tranin kappale ja single.
* ”Call Me”, Bonnie Tylerin kappale ja single.
* ”Call Me”, Ánna Víssin kappale ja single.
Herbert Kappler

**Herbert Kappler** (23. syyskuuta 1907 Stuttgart – 9. helmikuuta 1978 Soltau) oli saksalainen SS-Obersturmbannführer. Hänet oli komennettu Roomaan 1939. Sicherheitsdienstin johtajana Roomassa hän työskenteli Italian fasistipoliisin kanssa. 1944 hänestä tuli Rooman Gestapon päällikkö.

Saksalaisten otettua Rooman hallintaansa Kappler koki jonkinlaisen arvonnousun. Hän muun muassa auttoi SS-kommandoja pelastamaan Benito Mussolinin. Hän suunnitteli ja järjesti kymmenentuhannen juutalaisen kuljetuksen Roomasta. Yöllä 15. lokakuuta 1943 1&nbsp;259 Italian juutalaista pidätettiin. 18. lokakuuta 1943 1&nbsp;007 lähetettiin Auschwitziin; vain kymmenen tuli elävinä takaisin. 23. maaliskuuta 1944 Italian vastarintaliike surmasi 33 saksalaista pommilla via Rasellan varrella Roomassa. Adolf Hitler antoi tästä seurauksena käskyn teloittaa kymmenen italialaista kostoksi jokaisesta via Rasellalla kuolleesta sotilaasta. Kappler ja italialainen poliisipäällikkö Caruso valitsivat uhrit.

24. maaliskuuta 1944 pidätettyjä, poliittisia vankeja ja juutalaisia, vietiin upseereiden Erich Priebken ja Karl Hassin johdolla Ardeatinen luolalle Rooman lähellä. Uhreja ammuttiin niskaan ja heidät haudattiin hiekkaan. Tämän jälkeen luolan sisäänkäynti räjäytettiin umpeen. Kaikkiaan 335 italialaista kuoli Ardeatinen luolilla, muun muassa 78 juutalaista. Sodan jälkeen britit pidättivät Kapplerin ja hänet luovutettiin Italian viranomaisille 1947. Hänet tuomittiin Roomassa sotaoikeudessa elinkautiseen. Vuonna 1977 hän sairastui ja hänet vietiin Roomassa sairaalaan, josta hänen onnistui paeta. Hän kuoli vuotta myöhemmin kotonaan Saksassa.
Azaghal

**Azaghal** on hyvinkääläinen vuonna 1995 perustettu black metal -yhtye. Se on julkaissut urallaan yhteensä kaksitoista studioalbumia.

## Historia
			
Azaghalin perustivat vuonna 1995 kitaristi Narqath ja rumpali Kalma (myöhemmin tunnettu nimillä VRTX & V-KHAOZ). Ensimmäinen demo julkaistiin loppuvuodesta 1997.

Toinen demo, *Noituuden Torni* nauhoitettiin Cursed Studiolla maaliskuussa 1998. *Noituuden Torni* oli myös ainoa Azaghalin silloinen nauhoite, jossa esiintyi syntetisaattori. 

Syyskuussa 1998 julkaistiin kolmas demo, *Kristinusko liekeissä*. Samaan aikaan yhtye nauhoitti materiaalia ensimmäiselle EP:lleen, *[[Harmagedon (EP)|Harmagedon]]ille*, jonka Aftermath Studio julkaisi alkuvuodesta 1999. 

Esikoisalbumi *[[Mustamaa]]* julkaistiin kesällä 1999. Tällä kertaa alustana toimi Melancholy Productions (myöhemmin tunnettu nimellä ISO666). Albumia julkaistiin alun perin vain 300 kappaletta vinyylinä, ja myöhemmin ISO666 uudelleenjulkaisi kyseisen albumin CD:nä. *Mustamaa* sisälsi kappaleita kahdesta eri äänityssessiosta: puolet on äänitetty Cursed Studiolla ja puolet Hellkult Studiolla (nykyään Dragonthrone Audio). 

Esikoisalbumia äänitettäessä yhtyeellä oli jo koossa aineistoa seuraavalle levylle, ja Evil Horde Recordsin tarjotessa sopimusta kahdesta levystä, he päättivät suostua. Toinen kokopitkä, *[[Helvetin yhdeksän piiriä]]*, julkaistiin joulukuussa 1999. Materiaali kyseisellä albumilla on nopeampaa ja raaempaa kuin edellisellä, ja se on äänitetty jälleen Cursed Studiolla.

Vuonna 2000 Azaghal julkaisi split-albumin Mustan kuun lapsien kanssa. Tällä levyllä oli viisi uutta kappaletta.

Myöhemmin samana vuonna julkaisi Millenium Metal levyn *[[DeathKult MMDCLXVI]]*, joka pääosin koostui uudelleennauhoitetuista demoista. Sen painos oli rajattu 900 kappaleeseen.

Kappaleet kahdelta splitiltä Mustan kuun lasten sekä Beheaded Lambin kanssa päätyivät 300 kappaleeseen rajattuun vinyylipainokseen, joka kantaa nimeä *[[Ihmisviha  (albumi)|Ihmisviha]]* (2001).

Vuonna 2001 JLNokturnal liittyi virallisesti Azaghaliin ja yhtyeen kolmas kokopitkä *[[Of Beasts and Vultures]]* nauhoitettiin maaliskuussa 2001. Muutamien hidasteiden vuoksi levy julkaistiin kuitenkin vasta keväällä 2002. Albumin nauhoituksen jälkeen Narqath ja Varjoherra päättivät erottaa Kalman.

Aikaisin vuonna 2002 julkaisi Aftermath Music 7"-levyn *[[Helwettiläinen]]*.

## Jäsenet
* Narqath – kitara
* Ruho – kitara
* Thirteen - laulu
* Lima – rummut
* Jarno - basso, taustalaulut

### Entiset jäsenet
* Varjoherra – laulu, rummut
* JLNokturnal – bassokitara, sähkökitara, rummut
* Chernobog – rummut
* T.M. Blastbeast – rummut
* Kalma – rummut
* Niflungr – laulu, bassokitara
* Agares – kitara (live)

## Diskografia

### Studioalbumit
* 
* 
* 
* 
* 
* 
* 
* 
* 
* 
* 
* 

### EP:t
* 
* 
* 

### Kokoelma-albumit
* 
* 

### Demot
* 
* 
* 
* 

### Splitit
* 
* 
* 
* 
* 
* 
* 
* 

## Aiheesta muualla
* 
* 
* Azaghal AllMusic.com-sivustolla 
* Azaghal Facebook-sivusto
* Azaghal Apple Music -sivustolla 
* [Azaghal](http://www.spirit-of-metal.com/groupe-groupe-Azaghal_(FIN)-l-pt.html) Spirit-of-Metal.com-sivustolla 
* Azaghal Spotify-sivustolla
Abdelaziz Belkhadem

**Abdelaziz Belkhadem** (; s. 8. marraskuuta 1945 Aflou, Ranskan Algeria) on algerialainen poliitikko ja maan pääministeri vuosina 2006&ndash;2008. Hän oli Algerian parlamentin puhemiehenä 1990–1991 ja maan ulkoministerinä elokuusta 2000 toukokuuhun 2005. Tämän jälkeen presidentti Abdelaziz Bouteflikan läheinen suojatti Belkhadem toimi presidentin henkilökohtaisena edustajana hallituksessa ministerin arvolla, kunnes edellinen pääministeri Ahmed Ouyahia erosi virastaan puolueiden välisten kiistojen seurauksena. Abdelaziz Belkhadem nimitettiin pääministeriksi 24. toukokuuta 2006.

## Lähteet

## Aiheesta muualla
* Aljazeeran uutinen pääministerinvaihdoksesta
Tasa-arvoasiain neuvottelukunta

**Tasa-arvoasiain neuvottelukunta** (lyhenne **Tane**, ) on sosiaali- ja terveysministeriön yhteydessä toimiva pysyväluonteinen neuvottelukunta, joka perustettiin vuonna 1972. Tasa-arvoasiain neuvottelukunta asetetaan aina eduskunnan toimikaudeksi. Neuvottelukunnassa ovat edustettuina eduskuntapuolueet eduskuntavaalien tuloksen mukaisessa suhteessa. Tane toimii sukupuolten yhteiskunnallisen tasa-arvon edistämiseksi. Se on ensisijaisesti tasa-arvopoliittinen toimija, joka tekee aloitteita ja edistää käynnissä olevien tasa-arvopoliittisten kysymysten käsittelyä. Tane on yksi Suomen kolmesta tasa-arvoviranomaisesta ja sillä on valtionhallinnossa neuvoa-antava rooli. 

## Tehtävät ja toiminta

Tasa-arvoasiain neuvottelukunnan tehtävänä on: 
*seurata ja edistää naisten ja miesten tasa-arvon toteuttamista yhteiskunnassa 
*tehdä aloitteita ja esityksiä sekä antaa lausuntoja tasa-arvoon vaikuttavan lainsäädännön ja muiden toimenpiteiden kehittämiseksi 
*edistää viranomaisten, järjestöjen ja tutkijoiden yhteistyötä
*edistää tasa-arvoa koskevaa tutkimustoimintaa ja tutkimustulosten hyödyntämistä sekä
*seurata alan kansainvälistä kehitystä.
Neuvottelukunta järjestää myös erilaisia tilaisuuksia ja seminaareja ja tuottaa julkaisuja. Tane voi perustaa jaostoja ja työryhmiä toimintansa tueksi. Jaostot ja työryhmät toimivat aihepiiriensä asiantuntijoina ja valmistelevat neuvottelukunnan päätöksiä. Kaudella 2023-2027 Tanessa toimii kaksi jaostoa: miesjaosto sekä sukupuoli, talous ja valta -jaosto.

## Tanen kokoonpano

Kaudella 2023-2027 neuvottelukunnan puheenjohtaja on kansanedustaja Karoliina Partanen (kok.) ja varapuheenjohtaja Barnavårdsföreningen ry:n toiminnanjohtaja   Pia Sundell (r.). Neuvottelukunta toimii eduskunnan toimikauden ajan.

Parlamentaarisen neuvottelukunnan jäsenet ovat puolueiden nimeämiä henkilöitä. Lisäksi neuvottelukunnan asiantuntijajäseninä ovat Naisjärjestöjen keskusliitto, Miesjärjestöjen keskusliitto, Naisjärjestöt Yhteistyössä – Nytkis ja Seta.

## Tane ja miesten tasa-arvo

Miesten tasa-arvo on keskeinen osa Tanen työtä. Tasa-arvoasiain neuvottelukunnan vuonna 1988 perustama Miesjaosto on tiettävästi kansainvälisesti vertailtaessa pisimpään yhtäjaksoisesti toiminut, tasa-arvoasioita miesnäkökulmasta käsittelevä asiantuntijataho.

Tane jakaa vuosittain Miehen työ -palkinnon erityisesti miehiin ja poikiin liittyvän sukupuolten tasa-arvotyön edistämisestä. Palkinnolla halutaan antaa kiitosta ja muistuttaa, että sukupuolten tasa-arvon edistämisestä hyötyvät kaikki. Palkintoa on jaettu vuodesta 1988.

## Katso myös

* Egalitarismi
* Mahdollisuuksien tasa-arvo
* Seksuaalinen tasa-arvo
* Sukupuolten tasa-arvo
* Taloudellinen epätasa-arvo
* Tasa-arvolaki

* Yhdenvertaisuus- ja tasa-arvolautakunta
* Minna Canthin päivä
* Tasa-arvovaltuutettu
* Yhdenvertaisuus
* Yhdenvertaisuuslaki
* Feminismi

## Lähteet

## Aiheesta muualla

* Tasa-arvoasiain neuvottelukunnan sivusto
Selene

**Selene** () oli kreikkalaisessa mytologiassa kuun jumalatar, titaani Hyperionin ja tämän sisaren Theian tytär.

Selenen sisaruksia olivat auringon jumala Helios sekä aamuruskon jumalatar Eos. Hän oli noitien ja maagien suojelujumalatar, jolla oli tärkeä osa lemmentaikoja tehtäessä. Selene samaistettiinkin sittemmin Hekateen ja Artemiin.

Selenellä ja Zeuksella oli kaksi tytärtä, Ersa ja Pandia.

Eräänä yönä Selene näki Endymionin kuun valossa tämän nukkuessa Latmos-vuorella ja rakastui tämän komeaan ulkonäköön. Selene ja Endymion tapailivat toisiaan joka yönä eräässä luolassa ja rakastelivat kuun valossa. Seurauksena oli 50 tyttären syntymä. Selene oli niin rakastunut Endymioniin, ettei kestänyt nähdä rakkaansa ikääntymistä, joten hän pyysi Zeusta antamaan Endymionille ikuisen elämän. Zeus suostui pyyntöön, mutta Selene ei muistanut pyytää Endymionille myös ikuista nuoruutta. Selene ei kestänyt katsoa Endymionin vanhenemista, joten eräänä yönä hän kosketti Endymionin silmiä kuun pisaroilla ja nukutti tämän ikuiseen uneen, jottei tämä vanhenisi.

Selenen roomalainen vastine kuun henkilöitymänä on *[[Luna (jumalatar)|Luna]]*.

## Lähteet

* Bellingham, David: Kreikan mytologia, s. 95. 
* Mytologian jumalat, s. 54–55. 
* Arthur Cotterell: Maailman myytit ja tarut, s.238.
Natsushio

**Natsushio** () oli keisarillisen Japanin laivaston Kagerō-luokan hävittäjä toisessa maailmansodassa.

## Valmistus

Alus tilattiin Fujinagatalta, missä köli laskettiin 1938. Alus laskettiin vesille 23. helmikuuta 1939 ja otettiin palvelukseen 31. elokuuta 1940.

## Palvelus
Palvelukseen otettaessa alus liitettiin 2. laivaston 2. hävittäjälaivueen 15. hävittäjäviirikköön päällikkönään Nagai Sumitaka. Alus siirtyi 26. marraskuuta – 1. joulukuuta 1941 laivueen mukana Terashiman salmesta Palaulle, jossa se määrättiin suojaamaan lentotukialus *[[Ryūjō (1931)|Ryūjōa]]* hyökättäessä 6.–8. joulukuuta Davaoon.

Alus suojasi vuoden 1941 lopun ja 1942 alun eri osastoja, jotka japanilaisten edetessä laskivat miinoja ja miehittivät tukikohtia. Se liitettiin 8. helmikuuta Makassarin miehistysosastoon. Alus sai 9. helmikuuta 1942 osuman Yhdysvaltain laivaston sukellusvene ''USS S-37:n'' laukaisemasta torpedosta, jolloin aluksen perä murtui ja kahdeksan miehistönjäsenen sai surmansa. *[[Kuroshio (1938)|Kuroshio]]* yritti ottaa vaurioituneen aluksen hinaukseen, mutta sen osoittautuessa mahdottomaksi pelasti eloonjääneet. *Natsushio* upposi 40 kilometriä Makassarista, Sulawesistä etelään. Alus oli ensimmäinen Yhdysvaltain laivaston sukellusveneen upottama japanilainen hävittäjä toisessa maailmansodassa.

## Lähteet
*
*
*

### Viitteet

## Aiheesta muualla
* CombinedFleet.com: ''Kagerō''-luokan hävittäjät
Maahengitys

**Maahengitys** on prosessi, jossa maaperästä huokuu hiilidioksidia ilmakehään. Se koostuu kahdesta osasta: mikrobit hajottavat kuollutta orgaanista ainetta (heterotrofinen hengitys), ja kasvien juuret ja niiden pinnalla elävät mikrobit osallistuvat soluhengitykseen (autotrofinen hengitys).

Metsässä maahengitys kattaa 30-90 % ekosysteemin ja ilmakehän välisestä hiilivuosta. Se vaihtelee vuorokauden- ja vuodenaikojen mukaan ja vaihtelee suuresti paikasta toiseen muun muassa humuskerroksen paksuuden ja juurimassan mukaan. Ilman ja varsinkin maaperän lämpötilan nousu sekä ilmakehän hiilidioksidipitoisuuden kasvu lisäävät maahengitystä-

## Lähteet
* 
*
*

### Viitteet
Ugly Kid Joe

**Ugly Kid Joe** on yhdysvaltalainen vuosina 1989–1997 toiminut hard rock -yhtye, jonka nimi oli parodia Pretty Boy Floydista. Se tuli kuuluisaksi hitistä "Everything about you". Bändi hajosi vuonna 1997, mutta teki paluun kesällä 2010.

## Jäsenet
* Whitfield Crane – laulu (1987–1997, 2010–)
* Klaus Eichstadt – kitara, taustalaulu (1987–1997, 2010–)
* Cordell Crockett – basso, taustalaulu (1991–1997, 2010–)
* Dave Fortman – kitara, taustalaulu (1992–1997, 2010–)
* Zac Morris – rummut, perkussiot (2021–)

### Entiset jäsenet
* Mark Davis – rummut, perkussiot (1990–1993)
* Phil Hilgaertner – basso, taustalaulu (1987–1991)
* Jonathan Spaulding - rummut (1987–1990)
* Eric Phillips - kitara (1987–1990)
* Roger Lahr – kitara, taustalaulu (1991–1992)
* Bob Fernandez – rummut, perkussiot (1994)
* Shannon Larkin – rummut, perkussiot (1994–1997, 2010–2021)

### Levyillä vierailleet tähdet
* Carrie Hamilton – piano *As Ugly as They Wanna Be* (1991 — "Everything About You")
* Stephen Perkins – perkussiot *America's Least Wanted* (1992)
* Dean Pleasants – kitara *America's Least Wanted* (1992 — "Same Side")
* Jennifer Barry – taustalaulu *America's Least Wanted* (1992), taustalaulu *Menace To Sobriety* (1995), taustalaulu *Motel California* (1996 — "Would You Like To Be There")
* Rob Halford – taustalaulu *America's Least Wanted* (1992 — "Goddamn Devil")
* Julia Sweeney – laulu *America's Least Wanted* (1992 — "Goddamn Devil", "Everything About You")
* Brad Divens – taustalaulu *Menace To Sobriety* (1995)
* Tom Fletcher – taustalaulu *Menace To Sobriety* (1995)
* Lemmy – taustalaulu *Motel California* (1996 — "Little Red Man")
* Angus Cooke – sello *Motel California* (1996 — "Undertow")
* Tim Wheater – huilu *Motel California* (1996 — "12 Cents")
* Angelo Moore – saksofoni *Stairway to Hell* (2012 — "Love Ain't True!")
* "Dirty" Walter A. Kibby II – trumpetti *Stairway to Hell* (2012 — "Love Ain't True!")
* Sonny Mayo - kitara (2012 Summer European Tour)
* Yael Benzaken - rummut (2012 Summer European Tour)
* Zac Morris - rummut (2012)
* Chris Catalyst - kitara (live in Europe 2016)
* Phil Campbell - kitara *Uglier Than They Used Ta Be* (2015 - "Under the Bottom", "My Old Man", "Ace of Spades")
*

## Diskografia